KOMISSION KERTOMUS EUROOPAN PARLAMENTILLE JA NEUVOSTOLLE arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä ja direktiivin 2001/34/EY muuttamisesta 4 päivänä marraskuuta 2003 annetulla Euroopan parlamentin ja neuvoston direktiivillä 2003/71/EY komissiolle siirretyn delegoitujen säädösten antamisvallan käyttämisestä /* COM/2015/0149 final */





1. Johdanto Marraskuussa 2003 hyväksytyssä esitedirektiivissä[1] vahvistetaan sellaista esitettä koskevat yhteiset säännöt, joka on julkistettava, kun siirtokelpoisia arvopapereita tarjotaan yleisölle tai otetaan kaupankäynnin kohteeksi EU:n säännellyillä markkinoilla. Uudelleentarkastelun päätteeksi esitedirektiiviä muutettiin marraskuussa 2010 direktiivillä 2010/73/EU (esitedirektiivi II, jota on sovellettu heinäkuusta 2012 lähtien). Sitä muutettiin viimeksi direktiivillä 2014/51/EU (Omnibus II -direktiivi). Esitedirektiivi II:n 4 artikla sisältää uudelleentarkastelulausekkeen, jonka mukaan komission on arvioitava esitedirektiivin, sellaisena kuin se on muutettuna esitedirektiivi II:lla, soveltamista 1. tammikuuta 2016 mennessä. Arvioinnista laadittu kertomus olisi toimitettava Euroopan parlamentille ja neuvostolle, ja siihen olisi tarvittaessa sisällytettävä ehdotuksia esitedirektiivin muuttamisesta. 2. Oikeusperusta Tämän kertomuksen laatimisesta säädetään esitedirektiivin 24 a artiklassa. Mainitussa säännöksessä komissiolle siirretään neljän vuoden ajaksi 31 päivästä joulukuuta 2010 lukien valta antaa 1 artiklan 4 kohdassa, 2 artiklan 4 kohdassa, 3 artiklan 4 kohdassa, 4 artiklan 1 kohdan viidennessä alakohdassa, 5 artiklan 5 kohdassa, 7 artiklan 1 kohdassa, 8 artiklan 4 kohdassa, 11 artiklan 3 kohdassa, 13 artiklan 7 kohdassa, 14 artiklan 8 kohdassa, 15 artiklan 7 kohdassa ja 20 artiklan 3 kohdan ensimmäisessä alakohdassa tarkoitettuja delegoituja säädöksiä. Komissio laatii siirrettyä säädösvaltaa koskevan kertomuksen viimeistään 6 kuukautta ennen neljän vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto peruuta siirtoa 24 b artiklan mukaisesti. 3. Siirretyn säädösvallan käyttäminen Esitedirektiivin 1 artiklan 4 kohta Tähän mennessä komissio ei ole mukauttanut esitedirektiivin 1 artiklan 4 kohdassa tarkoitettuja kynnysarvoja. Kynnysarvoja arvioidaan esitedirektiivi II:n 4 artiklassa tarkoitetun uudelleentarkastelun yhteydessä 1. tammikuuta 2016 mennessä. Esitedirektiivin 2 artiklan 4 kohta Tähän mennessä komissio ei ole mukauttanut esitedirektiivin 2 artiklan 4 kohdassa tarkoitettuja määritelmiä ja kynnysarvoja. Määritelmiä ja kynnysarvoja arvioidaan esitedirektiivi II:n 4 artiklassa tarkoitetun uudelleentarkastelun yhteydessä 1. tammikuuta 2016 mennessä. Esitedirektiivin 3 artiklan 4 kohta Tähän mennessä komissio ei ole mukauttanut esitedirektiivin 3 artiklan 4 kohdassa tarkoitettuja kynnysarvoja. Kynnysarvoja arvioidaan esitedirektiivi II:n 4 artiklassa tarkoitetun uudelleentarkastelun yhteydessä 1. tammikuuta 2016 mennessä. Esitedirektiivin 4 artiklan 1 kohdan viides alakohta Tähän mennessä ei ole esitetty pyyntöjä määritellä kolmannen maan sääntelykehysten vastaavuuden arvioinnissa sovellettavia kriteerejä. Vastaavuuden arviointi voidaan tehdä myös suoraan eli määrittelemättä tai lisäämättä uusia kriteerejä ottaen huomioon rahoitusmarkkinadirektiivin 2004/39/EY, avoimuusvaatimuksia koskevan direktiivin 2004/109/EY ja markkinoiden väärinkäyttöä koskevan direktiivin 2003/6/EY säännökset sekä esitedirektiivin 4 artiklan 1 kohdan e alakohdassa vahvistetut yleiset kriteerit. Kaikki kolmansia maita koskevat vastaavuussäännökset arvioidaan esitedirektiivi II:n 4 artiklassa tarkoitetun uudelleentarkastelun yhteydessä 1. tammikuuta 2016 mennessä. Esitedirektiivin 5 artiklan 5 kohta ja 7 artiklan 1 kohta Säädösvaltaa on käytetty seuraavien komission delegoitujen asetusten antamiseksi: - Komission delegoitu asetus (EU) N:o 486/2012, annettu 30 päivänä maaliskuuta 2012, asetuksen (EY) N:o 809/2004 muuttamisesta esitteen, ohjelmaesitteen, tiivistelmän ja lopullisten ehtojen muodon ja sisällön sekä tiedonantovelvollisuuksien osalta. - Komission delegoitu asetus (EU) N:o 862/2012, annettu 4 päivänä kesäkuuta 2012, asetuksen (EY) N:o 809/2004 muuttamisesta esitteen käyttöön annettua suostumusta koskevien tietojen, kohde-etuuksina olevia indeksejä koskevien tietojen sekä riippumattomana asiantuntijana toimivan hyväksytyn tilintarkastajan tai liikkeeseenlaskijan tilintarkastajan lausuntoa koskevan vaatimuksen osalta. - Komission delegoitu asetus (EU) N:o 759/2013, annettu 30 päivänä huhtikuuta 2013, asetuksen (EY) N:o 809/2004 muuttamisesta muunnettavissa ja vaihdettavissa olevia velkapapereita koskevien tiedonantovelvollisuuksien osalta. Esitedirektiivin 8 artiklan 4 kohta Säädösvaltaa ei ole käytetty, koska keskusteluissa Euroopan arvopaperimarkkinaviranomaisen (ESMA) ja kansallisten toimivaltaisten viranomaisten kanssa ei ole tullut esiin tarvetta täsmentää tietoja, jotka koskevat tietojen jättämistä pois esitteestä. Esitedirektiivin 11 artiklan 3 kohta Esitedirektiivillä annettua säädösvaltaa muutettiin Omnibus II -direktiivillä, jotta voitiin ottaa huomioon ESMAn perustaminen Euroopan finanssivalvojien järjestelmässä (EFVJ). Ennen Omnibus II -direktiivin hyväksymistä komissiolle siirrettiin valta hyväksyä delegoituja säädöksiä. Omnibus II -direktiivillä toimivalta laatia luonnoksia teknisiksi sääntelystandardeiksi, joissa täsmennetään esitteessä viittauksin esitettävät tiedot, siirretään ESMAlle. ESMA toimittaa nämä teknisten sääntelystandardien luonnokset komissiolle 1. heinäkuuta 2015 mennessä, ja komissiolle siirretään valta antaa tekniset sääntelystandardit asetuksen (EU) N:o 1095/2010 10–14 artiklan mukaisesti. ESMA järjesti teknisten sääntelystandardien luonnoksia koskevan julkisen kuulemisen, joka päättyi 19. joulukuuta 2014. Esitedirektiivin 13 artiklan 7 kohta Esitedirektiivillä annettua säädösvaltaa muutettiin Omnibus II -direktiivillä. Säädösvallan muuttamisella ESMAlle siirretään toimivalta laatia luonnoksia teknisiksi sääntelystandardeiksi, joissa täsmennetään esitteiden hyväksymiseen liittyvät menettelyt ja määräaikojen mukauttamista koskevat ehdot. ESMA toimittaa nämä teknisten sääntelystandardien luonnokset komission hyväksyttäväksi 1. heinäkuuta 2015 mennessä. ESMA järjesti teknisten sääntelystandardien luonnoksia koskevan julkisen kuulemisen, joka päättyi 19. joulukuuta 2014. Esitedirektiivin 14 artiklan 8 kohta Esitedirektiivillä annettua säädösvaltaa muutettiin Omnibus II -direktiivillä. Säädösvallan muuttamisella ESMAlle siirretään toimivalta laatia luonnoksia teknisiksi sääntelystandardeiksi, joissa täsmennetään 14 artiklan 1–4 kohdan säännöksiä esitteiden julkistamisesta. ESMA toimittaa nämä teknisten sääntelystandardien luonnokset komission hyväksyttäväksi 1. heinäkuuta 2015 mennessä. ESMA järjesti teknisten sääntelystandardien luonnoksia koskevan julkisen kuulemisen, joka päättyi 19. joulukuuta 2014. Esitedirektiivin 15 artiklan 7 kohta Esitedirektiivillä annettua säädösvaltaa muutettiin Omnibus II -direktiivillä. Säädösvallan muuttamisella ESMAlle siirretään toimivalta laatia luonnoksia teknisiksi sääntelystandardeiksi, joissa täsmennetään säännökset, jotka koskevat sellaista mainontaa, jossa tiedotetaan aikomuksesta tarjota arvopapereita yleisölle tai ottaa niitä kaupankäynnin kohteeksi säännellyillä markkinoilla, erityisesti ennen kuin esite on asetettu yleisön saataville tai ennen kuin merkintöjen vastaanottaminen on aloitettu, ja joissa täsmennetään 15 artiklan 4 kohdassa vahvistettuja säännöksiä. ESMA toimittaa nämä teknisten sääntelystandardien luonnokset komission hyväksyttäväksi 1. heinäkuuta 2015 mennessä. ESMA järjesti teknisten sääntelystandardien luonnoksia koskevan julkisen kuulemisen, joka päättyi 19. joulukuuta 2014. Esitedirektiivin 20 artiklan 3 kohdan viides alakohta Komissio ei ole tähän mennessä käyttänyt valtaa antaa delegoituja säädöksiä, joissa vahvistettaisiin kolmansien maiden esitteitä koskevat yleiset vastaavuusvaatimukset. ESMA on kuitenkin laatinut esitedirektiivin 20 artiklan mukaisesti ei-sitovat puitteet kolmansien maiden esitteitä varten (ks. julkinen lausuma ESMA/2011/36). Kolmansien maiden esitteitä koskevat yleiset vastaavuusvaatimukset arvioidaan esitedirektiivi II:n 4 artiklassa tarkoitetun uudelleentarkastelun yhteydessä 1. tammikuuta 2016 mennessä. 4. Päätelmät Komissio on käyttänyt joitakin sille siirrettyjä valtuuksia. Esitedirektiivin 11 artiklan 3 kohdassa, 13 artiklan 7 kohdassa, 14 artiklan 8 kohdassa ja 15 artiklan 7 kohdalla komissiolle siirrettyä säädösvaltaa muutettiin Omnibus II -direktiivillä, ja ESMA laatii parhaillaan asianomaisia teknisiä sääntelystandardeja, jotka komissio hyväksyy asetuksen (EU) N:o 1095/2010 10–14 artiklan mukaisesti. Vaikka komissio katsoo, että säädösvallan siirtäminen sille on ollut ratkaisevan tärkeää yhteisen säännöstön kehittämiseksi ja sen myötä yhdenmukaisempien ja korkealaatuisten sääntöjen laatimiseksi, se ei ole vielä käyttänyt kaikkia sille siirrettyjä valtuuksia. Asianomaiset säännökset ovat osa esitedirektiivin uudelleentarkastelua, joka tehdään esitedirektiivi II:n 4 artiklan mukaisesti 1. tammikuuta 2016 mennessä. Komissio katsoo, että Euroopan parlamentin ja neuvoston ei pitäisi peruuttaa edellä mainittuja säädösvallan siirtoja 24 b artiklan mukaisesti, koska rahoitusmarkkinoiden kehityksen huomioon ottaen se voi joutua käyttämään tätä valtaa tulevaisuudessa tiettyjen delegoitujen säädösten antamiseen. Komissio pyytää Euroopan parlamenttia ja neuvostoa ottamaan huomioon tämän kertomuksen. [1] Euroopan parlamentin ja neuvoston direktiivi 2003/71/EY, annettu 4 päivänä marraskuuta 2003, arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä ja direktiivin 2001/34/EY muuttamisesta.